
11 Αυγούστου 2017 


ΤΕΥΧΟΣ ΔΕΥΤΕΡΟ 


Αρ 


. Φύλλου 2850 


ΑΠΟΦΑΣΕΙΣ 

Αριθμ. 8586 

1 η τροποποίηση της υπ' αριθμ. 4197/20-4-2017 
υπουργικής απόφασης (ΦΕΚ 1522/Β74-5-2017) 
«Καθορισμός πλαισίου εφαρμογής της Δράσης 
10.1.2008 «Εφαρμογή της μεθόδου σεξουαλικής 
σύγχυσης των μικρολεπιδοπτέρων (ΚΟΜΦΟΥ¬ 
ΖΙΟ)» του Μέτρου 10 «Γεωργοπεριβαλλοντικά και 
κλιματικά μέτρα» του Προγράμματος Αγροτικής 
Ανάπτυξης της Ελλάδας (ΠΑΑ) 2014-2020» 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

Α.Τις εθνικές διατάξεις: 

Ι.Τον. 4314/23-12-2014 (ΦΕΚ Α' 265) «Γιατη διαχεί¬ 
ριση, τον έλεγχο και την εφαρμογή αναπτυξιακών πα¬ 
ρεμβάσεων για την προγραμματική περίοδο 2014-2020, 
Β) Ενσωμάτωση της Οδηγίας 2012/17 του Ευρωπαϊκού 
Κοινοβουλίου και του Συμβουλίου της 13ης Ιουνίου 2012 
(ΕΕ 1 156/16.6.2012) στο ελληνικό δίκαιο, τροποποίηση 
του ν. 3419/2005 (ΦΕΚ Α' 297) και άλλες διατάξεις», όπως 
κάθε φορά ισχύει και ειδικότερα το άρθρο 69, παρ. 2. 

2. Τα άρθρα 13-29 του ν. 2637/1998 (ΦΕΚ Α' 200/1998) 
περί «Σύστασης Οργανισμού Πληρωμών κι Ελέγχου Κοι¬ 
νοτικών Ενισχύσεων Προσανατολισμού κι Εγγυήσεων 
(ΟΠΕΚΕΠΕ)», όπως τροποποιημένος ισχύει. 

3. Το άρθρο 90 του «Κώδικα Νομοθεσίας για την κυ¬ 
βέρνηση και τα κυβερνητικά όργανα» που κυρώθηκε 
με το άρθρο πρώτο του π.δ. 63/2005 (ΦΕΚ Α' 98/2005). 

4. Το π.δ. 107/2014 «Οργανισμός Υπουργείου Αγροτι¬ 
κής Ανάπτυξης και Τροφίμων» (ΦΕΚ Α' 174/2014), όπως 
τροποποιήθηκε και ισχύει με το άρθρο 31 παρ. 3 και άρ¬ 
θρο 45 του ν. 4305/2014 (ΦΕΚ Α' 237/2014). 

5. Το π.δ. 70/2015 περί «Ανασύστασης των Υπουργείων 
.» (ΦΕΚ Α' 114/22-09-2015). 

6. Το π.δ.73/2015 «Διορισμός Αντιπροέδρου της Κυ¬ 
βέρνησης Υπουργών, Αναπληρωτών Υπουργών και Υφυ¬ 
πουργών» (ΦΕΚ Α' 116/23-09-2015). 


7. Την υπ'αριθ. 282966/9-7-2007 κοινή απόφαση των 
Υπουργών Οικονομίας και Οικονομικών και Αγροτικής 
Ανάπτυξης και Τροφίμων «Έγκριση του Κανονισμού 
διαδικασίας πληρωμών του Ν.Π.Ι.Δ. με την επωνυμία 
Ο.Π.Ε.Κ.Ε.Π.Ε των ενισχύσεων που βαρύνουν τον ΕΛΕ- 
ΓΕΠ» (ΦΕΚ Β' 125/2007). 

8. Την υπ'αριθ. 4941/07-11-2011 κοινή υπουργική από¬ 
φαση «Σύστημα Δημοσιονομικών Διορθώσεων και δια¬ 
δικασίες ανάκτησης αχρεωστήτως ή παρανόμως κατα- 
βληθέντων ποσών από Εθνικούς ή Κοινοτικούς πόρους, 
στα πλαίσια του Προγράμματος Αγροτική Ανάπτυξη της 
Ελλάδος 2007-2013» (ΦΕΚ Β' 2538/7-11 -2011). 

9. Την υπ'αριθ. 24944/20-09-2016 κοινή υπουργική 
απόφαση «Αναδιοργάνωση των Ειδικών Υπηρεσιών 
του Προγράμματος Αγροτικής Ανάπτυξης 2014-2020» 
(ΦΕΚ Β' 3066/26.09.2016). 

10. Την υπ' αριθ. 281255/06-05-2008 απόφαση του 
Υπουργού Αγροτικής Ανάπτυξης και Τροφίμων «Έγκρι¬ 
ση Κανονισμού Διαδικασιών Ελέγχων του Ν.Π.Ι.Δ. με την 
επωνυμία "Οργανισμός Πληρωμών και Ελέγχου Κοινο¬ 
τικών Ενισχύσεων Προσανατολισμού και Εγγυήσεων 
(ΟΠΕΚΕΠΕ)» (ΦΕΚ Β' 794/2008). 

11. Την υπ'αριθ. 104/7056/21-01-2015 απόφαση του 
Υπουργού Αγροτικής Ανάπτυξης και Τροφίμων «Εθνικές 
επιλογές διοικητικά μέτρα και διαδικασίες εφαρμογής 
των άμεσων ενισχύσεων κατ' εκτέλεση του Καν. (ΕΕ) 
1307/2013 και του Καν. (ΕΕ) 1306/2013 του Ευρωπαϊκού 
Κοινοβουλίου και του Συμβουλίου», όπως τροποποιη¬ 
μένη ισχύει. 

12. Την υπ' αριθ. 1065/19-04-2016 απόφαση του 
Υπουργού Αγροτικής Ανάπτυξης και Τροφίμων για το 
Σύστημα Διαχείρισης και Ελέγχου του «Προγράμματος 
Αγροτικής Ανάπτυξης της Ελλάδας 2014- 2020», όπως 
ισχύει κάθε φορά. 

Β. Τ ις ενωσιακές διατάξεις: 

Ι.Τον Καν. (ΕΕ) 1305/2013 του Ευρωπαϊκού Κοινο¬ 
βουλίου και του Συμβουλίου για τη στήριξη της αγρο¬ 
τικής ανάπτυξης από το Ευρωπαϊκό Γεωργικό Ταμείο 
Αγροτικής Ανάπτυξης (ΕΓΤΑΑ) και την κατάργηση του 
κανονισμού (ΕΚ) αριθ. 1698/2005 του Συμβουλίου, όπως 
τροποποιήθηκε και ισχύει (ΕΕ 1347/20.12.2013). 

2. Τον Καν. (ΕΕ) αριθ. 1306/2013 του Ευρωπαϊκού Κοι¬ 
νοβουλίου και του Συμβουλίου σχετικά με τη χρημα¬ 
τοδότηση, τη διαχείριση και την παρακολούθηση της 
κοινής γεωργικής πολιτικής και την κατάργηση των 
κανονισμών (ΕΟΚ) αριθ. 352/1978, (ΕΚ) αριθ. 165/1994, 
(ΕΚ) αριθ. 2799/1998, (ΕΚ) αριθ. 814/2000, (ΕΚ) αριθ. 
1290/2005 και (ΕΚ) αριθ. 485/2008 του Συμβουλίου, 
όπως τροποποιήθηκε και ισχύει (ΕΕ Ε 347/20.12.2013). 

3. Τον Καν. (ΕΕ) αριθ. 1307/2013 του Ευρωπαϊκού Κοι¬ 
νοβουλίου και του Συμβουλίου περί θεσπίσεως κανό¬ 
νων για άμεσες ενισχύσεις στους γεωργούς βάσει κα¬ 
θεστώτων στήριξης στο πλαίσιο της Κοινής γεωργικής 
πολιτικής και για την κατάργηση του κανονισμού (ΕΚ) 
αριθ. 637/2008 και του κανονισμού (ΕΚ) αριθ. 73/2009 
του Συμβουλίου, όπως τροποποιήθηκε και ισχύει (ΕΕ Ε 
347/20.12.2013). 

4. Τον Καν. (ΕΕ) αριθ. 1310/2013 του Ευρωπαϊκού Κοι¬ 
νοβουλίου και του Συμβουλίου σχετικά με τη θέσπιση 
ορισμένων μεταβατικών διατάξεων για τη στήριξη της 
αγροτικής ανάπτυξης από το Ευρωπαϊκό Γεωργικό Τα¬ 
μείο Αγροτικής Ανάπτυξης (ΕΓΤΑΑ) και την τροποποίηση 
του κανονισμού (ΕΕ) αριθ. 1305/2013 του Ευρωπαϊκού 
Κοινοβουλίου και του Συμβουλίου όσον αφορά τους 
πόρους και την κατανομή τους για το έτος 2014 και την 
τροποποίηση του κανονισμού (ΕΚ) αριθ. 73/2009 του 
Συμβουλίου και των κανονισμών (ΕΕ) αριθ. 1307/2013, 
(ΕΕ) αριθ. 1306/2013 και (ΕΕ) αριθ. 1308/2013 του Ευρω¬ 
παϊκού Κοινοβουλίου και του Συμβουλίου όσον αφορά 
την εφαρμογή τους κατά το έτος 2014, όπως τροποποι¬ 
ήθηκε και ισχύει (ΕΕ Ε 347/20.12.2013). 

5. Τον κατ'εξουσιοδότηση Καν. (ΕΕ) αριθ. 807/2014 
της Επιτροπής για τη συμπλήρωση του κανονισμού (ΕΕ) 
αριθ. 1305/2013 του Ευρωπαϊκού Κοινοβουλίου και του 
Συμβουλίου για τη στήριξη της αγροτικής ανάπτυξης 
από το Ευρωπαϊκό Γεωργικό Ταμείο Αγροτικής Ανάπτυ¬ 
ξης (ΕΓΤΑΑ) και για τη θέσπιση μεταβατικών διατάξεων 
όπως τροποποιήθηκε και ισχύει (ΕΕ Ε 227/31.07.2014). 

6. Τον εκτελεστικό Καν. (ΕΕ) αριθ. 808/2014 της Επιτρο¬ 
πής της 17ης Ιουλίου 2014 σχετικά με τη θέσπιση κανό¬ 
νων εφαρμογής του κανονισμού (ΕΕ) αριθ. 1305/2013 
του Ευρωπαϊκού Κοινοβουλίου και του Συμβουλίου 
για τη στήριξη της αγροτικής ανάπτυξης από το Ευρω¬ 
παϊκό Γεωργικό Ταμείο Αγροτικής Ανάπτυξης (ΕΓΤΑΑ) 
(ΕΕΕ 227/31.07.2014). 

7. Τον εκτελεστικό Καν. (ΕΕ) αριθ. 809/2014 της Επι¬ 
τροπής της 17ης Ιουλίου 2014 για τη θέσπιση κανόνων 
εφαρμογής του κανονισμού (ΕΕ) αριθ. 1306/2013 του 
Ευρωπαϊκού Κοινοβουλίου και του Συμβουλίου όσον 
αφορά το ολοκληρωμένο σύστημα διαχείρισης και ελέγ¬ 
χου, τα μέτρα αγροτικής ανάπτυξης και την πολλαπλή 
συμμόρφωση (ΕΕ Ε 227/31.07.2014). 

8. Τον κατ'εξουσιοδότηση Καν. (ΕΕ) αριθ. 640/2014της 
Επιτροπής για τη συμπλήρωση του κανονισμού (ΕΕ) αριθ. 
1306/2013 του Ευρωπαϊκού Κοινοβουλίου και του Συμ¬ 
βουλίου όσον αφορά το ολοκληρωμένο σύστημα διαχεί¬ 


ρισης και ελέγχου και τους όρους απόρριψης και ανάκτη¬ 
σης πληρωμών καθώς και τις διοικητικές κυρώσεις που 
εφαρμόζονται στις άμεσες ενισχύσεις, τη στήριξη της 
αγροτικής ανάπτυξης και την πολλαπλή συμμόρφωση, 
όπως τροποποιήθηκε και ισχύει, (ΕΕ Ε 181/20.06.2014). 

9. Την υπ' αριθ. ^ (2015) 9170 ΓιπβΙ/Ι 1-12-2015 Εκτε¬ 
λεστική Απόφαση της Επιτροπής, για την έγκριση του 
Προγράμματος Αγροτικής Ανάπτυξης της Ελλάδας 2014- 
2020 για στήριξη από το Ευρωπαϊκό Γεωργικό Ταμείο 
Αγροτικής Ανάπτυξης, όπως ισχύει κάθε φορά. 

Γ. Την υπ' αριθ. 2291/2-8-2017 σύμφωνη γνώμη της 
ΕΥΔ ΠΑΑ 

Δ. Την υπ'αριθ. 63770/31 -7-2017 σύμφωνη γνώμη του 
ΟΠΕΚΕΠΕ 

Ε. Ότι από την παρούσα απόφαση δεν προκαλείται 
δημόσια δαπάνη σε βάρος του κρατικού προϋπολογι¬ 
σμού, αποφασίζει: 

Άρθρο 1 

Σκοπός 

Σκοπός της παρούσας είναι η τροποποίηση της αριθ. 
4197/20-4-2017 υπουργικής απόφασης (ΦΕΚ 1522/Β7 
4-5-2017) «Καθορισμός πλαισίου εφαρμογής της Δράσης 
10.1.08 «Εφαρμογή της μεθόδου σεξουαλικής σύγχυ¬ 
σης των μικρολεπιδοπτέρων (ΚΟΜΦΟΥΖΙΟ)» του Μέ¬ 
τρου 10 «Γεωργοπεριβαλλοντικά και κλιματικά μέτρα» 
του Προγράμματος Αγροτικής Ανάπτυξης της Ελλάδας 
(ΠΑΑ) 2014-2020». Οι διατάξεις της ως άνω υπουργικής 
απόφασης τροποποιούνται ως ακολούθως: 

Άρθρο 2 

Εννοιολογικοί Προσδιορισμοί 

Στο Άρθρο 3 «Εννοιολογικοί Προσδιορισμοί», η παρά¬ 
γραφος 5 «Γεωργοπεριβαλλοντικός - κλιματικός φάκελος 
δικαιούχου» αντικαθίσταται ως ακολούθως: 

«5. Γεωργοπεριβαλλοντικός - κλιματικός φάκελος δι¬ 
καιούχου 

Ως γεωργοπεριβαλλοντικός - κλιματικός φάκελος δι¬ 
καιούχου θεωρείται ο φυσικός φάκελος που υποχρεού- 
νται να τηρούν οι δικαιούχοι. Ο φάκελος περιλαμβάνει 
κατά περίπτωση και κατ' ελάχιστον: 

• Μητρώο Εισροών και Εκροών (ΜΕΕ) της εκμετάλ¬ 
λευσης όπως προβλέπεται στο πλαίσιο της Πολλαπλής 
Συμμόρφωσης. 

• Ημερολόγιο εργασιών (ΗΕ) της εκμετάλλευσης όπως 
προβλέπεται στο πλαίσιο της Πολλαπλής Συμμόρφω¬ 
σης, το οποίο περιλαμβάνει ημερολόγιο εργασιών ανά 
αγροτεμάχιο και νόμιμα παραστατικά αγοράς (κυρίως 
για φυτοπροστατευτικά προϊόντα) και πώλησης προϊ¬ 
όντων αυτής. 

• Παραστατικά συμμόρφωσης ειδικών διατάξεων της 
δράσης: παραστατικά του Κώδικα Φορολογικής Απεικό¬ 
νισης Συναλλαγών (ΚΦΑΣ) για την αγορά ατμιστήρων- 
διαχυτήρων και φερομονικών παγίδων παρακολούθη¬ 
σης και παραστατικά του ΚΦΑΣ για την παροχή υπηρε¬ 
σιών εκ μέρους του επιβλέποντα Γεωπόνου. 

• Ετήσια Σχέδια Εφαρμογής σε έντυπη μορφή, με τυχόν 
αναθεωρήσεις αυτών, υπογεγραμμένα από τον επιβλέ- 
ποντα Γεωπόνο.» 




Τεύχος Β' 2850/11.08.2017 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


29937 


Άρθρο 3 

Κριτήρια επιλεξιμότητας δικαιούχων - 
Αποφυγή διπλής χρηματοδότησης 

Α. Στο Άρθρο 5 «Κριτήρια επιλεξιμότητας δικαιούχων- 
Αποφυγή διπλής χρηματοδότησης», η παράγραφος Β 
αντικαθίσταται ως ακολούθως: 

«Β. Δεν δύναται να κριθούν δικαιούχοι των ενισχύσεων 
της παρούσας απόφασης, ακόμη κι αν πληρούν τις προ¬ 
ϋποθέσεις της παραγράφου Α του παρόντος άρθρου, οι 
ακόλουθες κατηγορίες υποψηφίων: 

1. Όσοι έχουν ενταχθεί στο καθεστώς της πρόωρης 
συνταξιοδότησης ή οι σύζυγοι αυτών. 

2. Διάδοχοι πρόωρης συνταξιοδότησης για τους οποί¬ 
ους έχει εκδοθεί απόφαση αποκλεισμού από τη λήψη 
οποιοσδήποτε ενίσχυσης στον αγροτικό τομέα για δέκα 
(10) έτη. 

3. Όσοι έχουν αποβληθεί από γεωργοπεριβαλλοντι- 
κό μέτρο ή δράση στην τρέχουσα ή σε προηγούμενη 
Προγραμματική Περίοδο, λόγω υποβολής εκ προθέσεως 
ανακριβών στοιχείων και δεν έχει παρέλθει ένα (1) ημε¬ 
ρολογιακό έτος από το ημερολογιακό έτος διαπίστωσης 
της παράβασης. 

Β. Στο Άρθρο 5 «Κριτήρια επιλεξιμότητας δικαιούχων- 
Αποφυγή διπλής χρηματοδότησης», προστίθεται παρά¬ 
γραφος Γ ως ακολούθως: 

«Γ. Αποφυγή διπλής χρηματοδότησης 

Π ροκειμένου να διασφαλιστεί η αποφυγή διπλής χρη¬ 
ματοδότησης της ίδιας δράσης από περισσότερα από 
ένα εθνικά ή/και συγχρηματοδοτούμενα προγράμματα, 
δεν είναι επιλέξιμες για καταβολή της κατ'έτος ενίσχυσης 
της παρούσας, αιτήσεις πληρωμής που υποβάλλονται 
από δικαιούχους της παρούσας οι οποίοι είναι μέλη 
αναγνωρισμένων Οργανώσεων Παραγωγών της Κοινής 
Οργάνωσης των Αγορών γεωργικών προϊόντων (ΚΟΑ) 
των τομέων οπωροκηπευτικών και μεταποιημένων 
οπωροκηπευτικών, με εγκεκριμένα Επιχειρησιακά Προ¬ 
γράμματα, κατά την έννοια της αριθ. 266355/11 -02-2009 
(ΦΕΚ 594/Β72009) κοινής απόφασης των Υπουργών 
Οικονομίας και Οικονομικών και Αγροτικής Ανάπτυξης 
και Τροφίμων, όπως ισχύει, στα οποία το ΚΟΜΦΟΥΖΙΟ 
περιλαμβάνεται ως δράση του Επιχειρησιακού Προγράμ¬ 
ματος για τις επιλέξιμες στη δράση 10.1.08 καλλιέργειες 
(ροδακινιά, νεκταρινιά, βερικοκιά) για ένα ή περισσότερα 
έτη εφαρμογής της εκάστοτε Πρόσκλησης της δράσης 
της παρούσας. Ο εν λόγω έλεγχος διενεργείται κατά τη 
χρονική στιγμή που διενεργούνται οι διοικητικοί έλεγχοι 
επί των αιτήσεων πληρωμής εκάστου έτους εφαρμογής 
της παρούσας. 

Για τις ανάγκες του κριτηρίου της παρούσας παρα¬ 
γράφου, τα στοιχεία των μελών των αναγνωρισμένων 
Οργανώσεων Παραγωγών της Κοινής Οργάνωσης των 
Αγορών γεωργικών προϊόντων (ΚΟΑ) του τομέα οπω¬ 
ροκηπευτικών, αντλούνται από τα πλέον πρόσφατα ορι¬ 
στικά καταχωρημένα στοιχεία των παραγωγών μελών 
στην ηλεκτρονική εφαρμογή «Μητρώο Οργανώσεων 
Παραγωγών» (οπωροκηπευτικών), η οποία δημιουρ- 
γήθηκε και λειτουργεί σύμφωνα με τα οριζόμενα στην 
υπ' αριθμ. 3704/88539/2-8-2016 ΥΑ (ΦΕΚ 2516/Β716-8- 
2016), όπως ισχύει.» 


Άρθρο 4 

Κριτήρια ένταξης εκμετάλλευσης 
Α. Στο Άρθρο 6 «Κριτήρια ένταξης εκμετάλλευσης», 
παράγραφος Α «Κριτήρια επιλεξιμότητας εκμετάλλευ¬ 
σης», σημείο 2, προστίθεται εδάφιο δ) ως ακολούθως: 

«δ) είναι ενταγμένα στο πλαίσιο προηγούμενης Πρό¬ 
σκλησης της δράσης 10.1.08.» 

Β. Στο Άρθρο 6 «Κριτήρια ένταξης εκμετάλλευσης», το 
καταληκτικό εδάφιο της παραγράφου Β «Κριτήρια επι¬ 
λογής εκμετάλλευσης» αντικαθίσταται ως ακολούθως: 

«Τα μόρια των ως άνω κριτηρίων επιλογής δεν αθροί¬ 
ζονται, όπως προκύπτει και από την περιγραφή της αρ¬ 
χής των κριτηρίων αξιολόγησης/επιλογής του παραπάνω 
πίνακα. Για τις ανάγκες μοριοδότησης των υποψηφίων 
βάσει του ως άνω κριτηρίου επιλογής 2.1 «Ο υποψήφιος 
είναι μέλος αναγνωρισμένης ομάδας ή/και οργάνωσης 
παραγωγών», χρησιμοποιούνται τα πλέον πρόσφατα 
οριστικά καταχωρημένα στοιχεία των παραγωγών με¬ 
λών στην ηλεκτρονική εφαρμογή «Μητρώο Οργανώ¬ 
σεων Παραγωγών» (οπωροκηπευτικών), η οποία δημι- 
ουργήθηκε και λειτουργεί σύμφωνα με τα οριζόμενα 
στην υπ'αριθμ. 3704/88539/2-8-2016 ΥΑ (ΦΕΚ 2516/Β7 
16-8-2016), όπως ισχύει.» 

Άρθρο 5 

Γραμμή βάσης - Δεσμεύσεις 
Α. Στο Άρθρο 7 «Γραμμή βάσης - Δεσμεύσεις», η πα¬ 
ράγραφος Α αντικαθίσταται ως ακολούθως: 

«Α. Οι δικαιούχοι οφείλουν να τηρούν, κατ' έτος και 
καθ' όλη τη διάρκεια των δεσμεύσεών τους, τη γραμμή 
βάσης της δράσης, σύμφωνα με τον Πίνακα 1 του Πα¬ 
ραρτήματος II της παρούσας. 

Στο πλαίσιο τήρησηςτης γραμμής βάσηςτης δράσης, 
οι δικαιούχοι οφείλουν, μεταξύ άλλων, να χρησιμοποιούν 
φυτοπροστατευτικά σκευάσματα τα οποία διαθέτουν 
άδεια για διάθεση στην αγορά, η οποία αφορά συγκε- 
κριμένο/ους εντομολογικό/ούς εχθρό/ούς (καρπόκαψα, 
ανάρσια, φυλλοδέτης) και καλλιέργεια/ες (ροδακινιά, 
νεκταρινιά, βερικοκιά), καθώς και να τηρούν τα προ- 
βλεπόμενα στο πλαίσιο της Πολλαπλής Συμμόρφωσης 
Μητρώο Εισροών και Εκροών και Ημερολόγιο Εργασιών 
(Μ.Ε.Ε.-Η.Ε.) 

Σύμφωνα με το Αρθρο 48 του Καν. (ΕΕ) 1305/2013, 
προβλέπεται ρήτρα αναθεώρησης για δεσμεύσεις που 
έχουν αναληφθεί σύμφωνα με το άρθρο 28 (Ενισχύ¬ 
σεις για τη γεωργία, το περιβάλλον και το κλίμα) του 
Καν. (ΕΕ) 1305/2013, προκειμένου να διασφαλισθεί η 
προσαρμογή τους σε περίπτωση τροποποιήσεων στα 
σχετικά υποχρεωτικά πρότυπα, απαιτήσεις ή υποχρεώ¬ 
σεις που αναφέρονται στο εν λόγω άρθρο του Καν. (ΕΕ) 
1305/2013 (γραμμή βάσης), πέραν των οποίων εκτεί¬ 
νονται οι δεσμεύσεις. Αυτή η ρήτρα καλύπτει επίσης τις 
απαιτούμενες προσαρμογές για να αποφευχθεί η διπλή 
χρηματοδότηση των πρακτικών που προβλέπονται στο 
άρθρο 43 του κανονισμού (ΕΕ) αριθ. 1307/2013 (γεωργι¬ 
κές πρακτικές επωφελείς για το κλίμα και το περιβάλλον), 
σε περίπτωση τροποποίησης των πρακτικών αυτών.» 

Β. Στο Άρθρο 7 «Γραμμή βάσης - Δεσμεύσεις», πα¬ 
ράγραφος Β, εδάφιο β, το σημείο 1 αντικαθίσταται ως 
ακολούθως: 

«β. Να διαθέτουν, εφαρμόζουν και, εφόσον απαιτείται, 
να αναθεωρούν Ετήσιο Σχέδιο Εφαρμογήςτηςενισχυό- 
μενης μεθόδου (ΚΟΜΦΟΥΖΙΟ) στα ενταγμένα στη δρά¬ 
ση αγροτεμάχια για κάθε έτος εφαρμογής της δράσης. 
Το Ετήσιο Σχέδιο Εφαρμογής εκάστου έτους εφαρμο¬ 
γής οφείλει να έχει καταρτιστεί και να είναι διαθέσιμο, 
πριν την έναρξη εφαρμογήςτηςενισχυόμενης μεθόδου 
(ΚΟΜΦΟΥΖΙΟ) στα ενταγμένα στη δράση αγροτεμάχια. 

Το Ετήσιο Σχέδιο Εφαρμογής δύναται να αναθεωρεί¬ 
ται, λαμβάνοντας υπόψη δεδομένα όπως η καταγραφή 
των συλλήψεων στις παγίδες παρακολούθησης, οι με¬ 
τρήσεις του ποσοστού προσβολής σε φύλλα και βλα¬ 
στούς από τα μικρολεπιδόπτερα-στόχους, τα Τεχνικά 
Δελτία της υπηρεσίας Γεωργικών Προειδοποιήσεων 
των κατά τόπους Περιφερειακών Κέντρων Προστασίας 
Φυτών και Ποιοτικού Ελέγχου (ΠΚΠΦ-ΠΕ) του ΥπΑΑΤ, 
και περιγράφει μέτρα πρόληψης και αντιμετώπισης των 
πληθυσμών των τριών μικρολεπιδοπτέρων στα ενταγμέ- 
να στη δράση αγροτεμάχια. Λεπτομέρειες σχετικά με το 
περιεχόμενο του Ετήσιου Σχεδίου Εφαρμογής, δύνανται 
να καθορίζονται σε σχετική εγκύκλιο του ΕΦΔ. 

Στο Ετήσιο Σχέδιο Εφαρμογής πρέπει να προβλέπε- 
ται η αντιμετώπιση, μέσω της μεθόδου της σεξουαλι¬ 
κής σύγχυσης, και των τριών μικρολεπιδοπτέρων-στό- 
χων της δράσης. Δεν γίνεται αποδεκτό Ετήσιο Σχέδιο 
Εφαρμογής που προβλέπει τη μη χρήση ατμιστήρων- 
διαχυτήρων για συγκεκριμένο/α μικρολεπιδόπτερο/α. 
Ο αριθμός των ατμιστήρων-διαχυτήρων ανά μονάδα 
επιφάνειας (εκτάριο ή στρέμμα) που προβλέπεται στο 
Ετήσιο Σχέδιο Εφαρμογής, δεν μπορεί να είναι μικρότε¬ 
ρος από τον ελάχιστο αριθμό ατμιστήρων-διαχυτήρων 
ανά μονάδα επιφάνειας (εκτάριο ή στρέμμα) που προ- 
βλέπεται για το εκάστοτε φυτοπροστατευτικό προϊόν 
στην άδεια έγκρισης διάθεσής του στην αγορά. 

Προκειμένου να θεωρείται έγκυρο, το Ετήσιο Σχέδιο 
Εφαρμογής πρέπει να καταρτίζεται, παρακολουθείται 
και, εφόσον απαιτείται, να αναθεωρείται από επιβλέπο- 
ντα Γεωπόνο, ο οποίος υπάγεται στον κλάδο ΠΕ Γεωπό¬ 
νων. Ο επιβλέπων Γεωπόνος υπογράφει το Ετήσιο Σχέδιο 
Εφαρμογής. Σε περίπτωση που ο δικαιούχος υπάγεται 
στον κλάδο ΠΕ Γεωπόνων, δύναται να καταρτίζει, παρα¬ 
κολουθεί, υπογράφει και, εφόσον απαιτείται, αναθεωρεί 
ο ίδιος το Ετήσιο Σχέδιο Εφαρμογής. 

Σε περίπτωση διακοπής της συνεργασίας με τον επι- 
βλέποντα Γεωπόνο, ο δικαιούχος οφείλει να εξασφαλίσει 
άμεσα την αντικατάστασή του από άλλον επιβλέποντα 
Γεωπόνο. Ο νέος επιβλέπων Γεωπόνος καταρτίζει και 
υπογράφει αναθεωρημένο Ετήσιο Σχέδιο Εφαρμογής 
του έτους διακοπής της συνεργασίας καθώς και όλα τα 
επόμενα Ετήσια Σχέδια Εφαρμογής που έπονται του 
έτους διακοπής της συνεργασίας.» 

Γ. Στο Άρθρο 7 «Γραμμή βάσης - Δεσμεύσεις», παρά¬ 
γραφος Β, το εδάφιο 2 καταργείται. 

Δ. Στο Άρθρο 7 «Γραμμή βάσης - Δεσμεύσεις», και ως 
συνέπεια της κατάργησης του εδαφίου 2 της παραγρά¬ 


φου Β, τα εδάφια 3 έως και 10 της παραγράφου Β τα 
οποία έπονται του καταργημένου εδαφίου 2 της παρα¬ 
γράφου Β, μετονομάζονται ως ακολούθως: 

Το εδάφιο 3 μετονομάζεται σε εδάφιο 2. 

Το εδάφιο 4 μετονομάζεται σε εδάφιο 3. 

Το εδάφιο 5 μετονομάζεται σε εδάφιο 4. 

Το εδάφιο 6 μετονομάζεται σε εδάφιο 5. 

Το εδάφιο 7 μετονομάζεται σε εδάφιο 6. 

Το εδάφιο 8 μετονομάζεται σε εδάφιο 7. 

Το εδάφιο 9 μετονομάζεται σε εδάφιο 8. 

Το εδάφιο 10 μετονομάζεται σε εδάφιο 9. 

Άρθρο 6 

Ύψος ενίσχυσης 

Το Άρθρο 8 «Ύψος ενίσχυσης» αντικαθίσταται ως ακο¬ 
λούθως: 

«Το ύψος ενίσχυσης ορίζεται στα 387 € ανά Ηθ ετησί- 
ως για τα πρώτα δύο (2) έτη εφαρμογής και στα 454 € 
ανά Ηθ ετησίωςγιατα τελευταία τρία (3) έτη εφαρμογής, 
στα οποία συμπεριλαμβάνεται το κόστος συναλλαγής 
(αμοιβή επιβλέποντα Γεωπόνου) που ανέρχεται σε 14 € 
ανά Ηβ ετησίως. Στο αναγραφόμενο ύψος της αμοιβής 
του επιβλέποντα Γεωπόνου (14 €/Η3/έτος), ο ΦΠΑ δεν 
είναι επιλέξιμος. 

Η οικονομική ενίσχυση χορηγείται ετησίως για να 
αποζημιώνει τους δικαιούχους για την απώλεια εισοδή¬ 
ματος (διαφυγόν εισόδημα), τις πρόσθετες δαπάνες και 
το κόστος συναλλαγής που συνεπάγεται η τήρηση των 
δεσμεύσεων της δράσης.» 

Άρθρο 7 

Διοικητικός έλεγχος αιτήσεων στήριξης 

Στο Άρθρο 11 «Διοικητικός έλεγχος αιτήσεων στήρι¬ 
ξης», η παράγραφος Γ «Ενδικοφανείς προσφυγές» αντι¬ 
καθίσταται ως ακολούθως: 

«Γ. Ενδικοφανείς προσφυγές 

Οι υποψήφιοι δύνανται να υποβάλλουν ενδικοφανή 
προσφυγή, ηλεκτρονικά μέσω του ΠΣ, κατά των απο¬ 
τελεσμάτων του προσωρινού πίνακα παραδεκτών και 
μη παραδεκτών αιτήσεων στήριξης, εντός πέντε (5) 
εργάσιμων ημερών από την ημερομηνία που αναγρά¬ 
φεται στον προσωρινό πίνακα. Στην προσφυγή του, ο 
υποψήφιος οφείλει να αναφέρει αναλυτικά τους λόγους 
υποβολής της προσφυγής, να επισυνάψει ηλεκτρονικά 
στο ΠΣ οποιοδήποτε επιπλέον παραστατικό προκειμέ¬ 
νου να αποδείξει το αληθές των λόγων του επί των λό¬ 
γων απόρριψης της αίτησης στήριξής του ή των λόγων 
διαφοροποίησης της αίτησης στήριξής του κατόπιν της 
διενέργειας του διοικητικού ελέγχου και να κινήσει τις 
απαραίτητες διοικητικές ενέργειες για τη διόρθωση των 
δεδομένων στη/στις μηχανογραφική/ές βάση/εις μέσω 
της/των οποίας/οποίων πραγματοποιείται/ούνται από το 
ΠΣ οι προενταξιακοί διασταυρωτικοί έλεγχοι. Για τις μη 
παραδεκτές αιτήσεις στήριξης λόγω υπέρβασης προϋ¬ 
πολογισμού, δεν είναι απαραίτητη η υποβολή ενδικοφα- 
νούς προσφυγής εκ μέρους του υποψηφίου. 

Οι ενδικοφανείς προσφυγές οι οποίες δεν αφορούν σε 
δεδομένατου ΟΣ, εξετάζονται και αξιολογούνται εντός 
δεκαπέντε (15) εργάσιμων ημερών απάτην καταληκτική 
προθεσμία υποβολής προσφυγών, από τριμελείς επιτρο¬ 
πές που συγκροτούνται με απόφαση του Περιφερειάρ¬ 
χη της αντίστοιχης Περιφέρειας, στην οποία συμμετέ¬ 
χει τουλάχιστον ένας γεωτεχνικός. Σε κάθε περίπτωση, 
εξασφαλίζεται ότι πρόσωπα που έχουν λειτουργήσει ως 
αξιολογητές μιας αίτησης στήριξης, δεν συμμετέχουν 
στη διαδικασία εξέτασης προσφυγής που αφορά τη 
συγκεκριμένη αίτηση στήριξης. Οι αποφάσεις επί των 
προσφυγών λαμβάνονται σύμφωνα με την πλειοψηφική 
γνώμη των παρόντων μελών. Επιπλέον, εξασφαλίζεται 
ότι για τα πρόσωπα που μετέχουν στη διαδικασία της 
εξέτασης και αξιολόγησης των ενδικοφανών προσφυ¬ 
γών, δεν υφίσταται σύγκρουση συμφερόντων, μέσω 
υποβολής κατάλληλης δήλωσης. 

Τα τελικά αποτελέσματα της αξιολόγησης των ενδι- 
κοφανών προσφυγών θεωρούνται οριστικά και κατα¬ 
χωρίζονται στο ΠΣ από τις ΔΑΟ/ΔΑΟΚ, οι οποίες ενημε¬ 
ρώνουν, μέσω μηνύματος ηλεκτρονικού ταχυδρομείου, 
τον ΕΦΔ σχετικά με την ολοκλήρωση του διοικητικού 
ελέγχου, ώστε να οριστικοποιηθεί ο προσωρινός πίνακας 
των παραδεκτών και μη παραδεκτών αιτήσεων στήριξης. 

Για τις προσφυγές που δεν κρίθηκαν βάσιμες, οι προ- 
σφεύγοντες ενημερώνονται μέσω της ανάρτησης του 
οριστικού πίνακα παραδεκτών και μη παραδεκτών 
αιτήσεων στήριξης της παραγράφου Ε του παρόντος 
άρθρου.» 

Άρθρο 8 

Διαδικασία έκδοσης Απόφασης Ένταξης 

Πράξεων - Ανάκληση - Τροποποίηση 

Α. Στο Άρθρο 12 «Διαδικασία έκδοσης Απόφασης 
Ένταξης Πράξεων - Ανάκληση - Τροποποίηση», παρά¬ 
γραφος Γ «Τροποποίηση πράξης - Τροποποίηση Από¬ 
φασης Ένταξης Πράξεων», το σημείο 2 αντικαθίσταται 
ως ακολούθως: 

«2. Οι τροποποιήσεις μπορεί να αφορούν: 

• τροποποίηση του φυσικού και οικονομικού αντικει¬ 
μένου της πράξης 

• αλλαγή στοιχείων του δικαιούχου (της νομικής μορ¬ 
φής, της επωνυμίας της επιχείρησης, επώνυμο, ΑΦΜ, 
κ.λπ.) 

• μεταβιβάσεις εκμεταλλεύσεων ή τμημάτων αυτών 

• διόρθωση προφανών σφαλμάτων 

Οι τροποποιήσεις δεν μπορεί να αφορούν σε αύξηση 
της ενταγμένης έκτασης, σε προσθήκη νέων αιτήσεων 
στήριξης καθώς και σε προσθήκη νέων αγροτεμαχίων ή 
αντικατάσταση υφιστάμενων αγροτεμαχίων.» 

Β. Στο Άρθρο 12 «Διαδικασία έκδοσης Απόφασης 
Ένταξης Πράξεων - Ανάκληση - Τροποποίηση», παρά¬ 
γραφος Γ «Τροποποίηση πράξης - Τροποποίηση Από¬ 
φασης Ένταξης Πράξεων», το σημείο 4 αντικαθίσταται 
ως ακολούθως: 


«4. Με την οριστικοποίηση της υποβολής αιτήματος 
τροποποίησης από τον δικαιούχο και την αποδοχή του 
από τον αποδέκτη, στην περίπτωση μεταβίβασης, ή τη 
διαπίστωση της ανάγκης αλλαγής στοιχείων της πράξης, 
οι αρμόδιες ΔΑΟ/ΔΑΟΚ εξετάζουν, μέσω του ΠΣ, τις δι¬ 
αφοροποιήσεις ιδίως ως προς: 

• την επίπτωσή τους στα κριτήρια επιλεξιμότητας 

• τη σκοπιμότητα της τροποποίησης 

και εγκρίνουν ή απορρίπτουν, κατά περίπτωση, το 
αίτημα τροποποίησης της πράξης. Σε κάθε περίπτωση, 
θα πρέπει να τηρούνται τα κριτή ρια επιλεξιμότητας της 
πράξης και να μην αλλοιώνεται το αποτέλεσμα της αξι¬ 
ολόγησής της σε βαθμό που να καθιστά την πράξη μη 
επιλέξιμη. Οι αρμόδιες ΔΑΟ/ΔΑΟΚ ενημερώνουν εγγρά- 
φως το δικαιούχο για την έγκριση ή την απόρριψη του 
αιτήματος τροποποίησης.» 

Άρθρο 9 

Διαδικασία πληρωμής 

Α. Στο Άρθρο 13 «Διαδικασία πληρωμής», η παράγρα¬ 
φος Β «Παραστατικά συμμόρφωσης ειδικών διατάξε¬ 
ων- Ηλεκτρονική έκδοση Ετήσιου Σχεδίου Εφαρμογής» 
μετονομάζεται σε «Παραστατικά συμμόρφωσης ειδικών 
διατάξεων». 

Β. Στο Άρθρο 13 «Διαδικασία πληρωμής», παράγραφος 
Β, το σημείο 1 αντικαθίσταται ως ακολούθως: 

«1. Επιπλέον της κατ'έτος υποβολής της αίτησης πλη¬ 
ρωμής της παραγράφου Α του παρόντος άρθρου, και 
για τη λήψη της κατ' έτος ενίσχυσης της δράσης της πα¬ 
ρούσας, οι δικαιούχοι της δράσης υποβάλλουν κατ'έτος 
ηλεκτρονικά μέσω του ΠΣτα παραστατικά συμμόρφω¬ 
σης των ειδικών διατάξεων της παρούσας.» 

Γ. Στο Άρθρο 13 «Διαδικασία πληρωμής», παράγραφος 
Β, το σημείο 6 καταργείται. 

Δ. Στο Άρθρο 13 «Διαδικασία πληρωμής», και ως συ¬ 
νέπεια της κατάργησης του σημείου 6 της παραγράφου Β, 
το σημείο 7 της παραγράφου Β μετονομάζεται σε σημείο 6 
και αντικαθίσταται ως ακολούθως: 

«6. Με εγκύκλιο του ΟΠΕΚΕΠΕ είναι δυνατόν να ορίζο¬ 
νται διαφορετικές ημερομηνίες έναρξης και λήξης υπο¬ 
βολής στο ΠΣ των παραστατικών συμμόρφωσης ειδικών 
διατάξεων εκάστου έτους εφαρμογής.» 

Ε. Στο Άρθρο 13 «Διαδικασία πληρωμής», το αρχικό 
εδάφιο της παραγράφου Δ «Ανάκληση αιτήσεων πλη¬ 
ρωμής» αντικαθίσταται ως ακολούθως: 

«Οι δικαιούχοι έχουν δικαίωμα να ανακαλέσουν την 
αίτηση πληρωμής που έχουν υποβάλλει ή μέρος αυτής, 
εγγράφως ή μέσω του ΠΣ, κατά περίπτωση, οποιαδήποτε 
στιγμή, σύμφωνα με το άρθρο 3 του Καν. (ΕΕ) 809/2014.» 

Άρθρο 10 

Διοικητικοί έλεγχοι πληρωμής 

Α. Στο Άρθρο 14 «Διοικητικοί έλεγχοι πληρωμής», η 
παράγραφος 4 αντικαθίσταται ως ακολούθως: 

«4. Μετά την παραλαβή κάθε αιτήματος πληρωμής/ 
παραστατικών συμμόρφωσης ειδικών διατάξεων, πραγ¬ 
ματοποιείται διοικητικός έλεγχος για την τήρηση των 

δεσμεύσεων και τυχόν άλλων υποχρεώσεων, την πληρό¬ 
τητα και νομιμότητα των υποβαλλόμενων παραστατικών 
αλλά και το εμπρόθεσμο της υποβολής τους.» 

Β. Στο Άρθρο 14 «Διοικητικοί έλεγχοι πληρωμής», η 
παράγραφος 6 αντικαθίσταται ως ακολούθως: 

«6. Ο διοικητικός έλεγχος διενεργείται στο σύνολο 
των αιτήσεων πληρωμής/ παραστατικών συμμόρφω¬ 
σης ειδικών διατάξεων, διεξάγεται μηχανογραφικά και 
περιλαμβάνει διοικητικούς ελέγχους ως προς τα προσκο- 
μιζόμενα παραστατικά (π.χ. πρόσθετες δαπάνες, κόστος 
συναλλαγής, κ.λπ.), διασταυρωτικούς ελέγχους με άλλες 
βάσεις δεδομένων (π.χ. ΟΣ κ.τ.λ.), μεταξύ των αιτούμε- 
νων στοιχείων και των αποτελεσμάτων των ελέγχων, με 
στόχο να διαπιστωθεί ότι: 

α) πληρούνται τα κριτήρια επιλεξιμότητας, τηρούνται 
η γραμμή βάσης, οι δεσμεύσεις και άλλες υποχρεώσεις 
στο πλαίσιο της δράσης 

β) δεν υπάρχει διπλή χρηματοδότηση μέσω άλλων 
καθεστώτων της Ένωσης 

γ) η αίτηση πληρωμής/παραστατικά συμμόρφωσης 
ειδικών διατάξεων είναι πλήρη και υποβάλλονται εντός 
της σχετικής καθορισμένης προθεσμίας και, κατά περί¬ 
πτωση, ότι τα παραστατικά έχουν υποβληθεί και απο- 
δεικνύουν την επιλεξιμότητα 

δ) υπάρχει συμμόρφωση με τις μακροχρόνιες δεσμεύ¬ 
σεις, κατά περίπτωση.» 

Άρθρο 11 

Επιτόπιοι έλεγχοι πληρωμής 

Στο Άρθρο 15 «Επιτόπιοι έλεγχοι πληρωμής», η παρά¬ 
γραφος 2 αντικαθίσταται ως ακολούθως: 

«2. Οι επιτόπιοι έλεγχοι πληρωμής πραγματοποιούνται 
από μικτά συνεργεία ελέγχου που απαρτίζουν ο ΟΠΕ- 
ΚΕΠΕ και ο κατά τόπους φορέας (ΔΑΟ/ΔΑΟΚ) που συν¬ 
δράμει διοικητικά τον ΕΦΔ στην υλοποίηση της δράσης 
σε περιφερειακό επίπεδο. Στις περιπτώσεις που ο κατά 
τόπους φορέας (ΔΑΟ/ΔΑΟΚ) αδυνατεί να συνδράμει 
στην πραγματοποίηση των επιτόπιων ελέγχων πληρω¬ 
μής, αυτοί πραγματοποιούνται από συνεργεία ελέγχου 
τουΟΠΕΚΕΠΕ.» 

Άρθρο 12 

Μειώσεις - Κυρώσεις 

Α. Στο Άρθρο 16 «Μειώσεις - Κυρώσεις», η παράγρα¬ 
φος Γ «Εκπρόθεσμη υποβολή/μη υποβολή αίτησης 
πληρωμής/παραστατικών συμμόρφωσης ειδικών δια- 
τάξεων/ηλεκτρονικής έκδοσης Ετήσιου Σχεδίου Εφαρ¬ 
μογής - Μη συνεργασία κατά τη διάρκεια των ελέγχων» 
μετονομάζεται σε «Εκπρόθεσμη υποβολή/μη υποβολή 
αίτησης πληρωμής/παραστατικών συμμόρφωσης ειδι¬ 
κών διατάξεων - Εκπρόθεσμη κατάρτιση/μη κατάρτιση 
Ετήσιου Σχεδίου Εφαρμογής - Μη συνεργασία κατά τη 
διάρκεια των ελέγχων». 

Β. Στο Άρθρο 16 «Μειώσεις - Κυρώσεις», παράγραφος Γ, 
το σημείο 3 μετονομάζεται σε «Εκπρόθεσμη κατάρτιση/ 
μη κατάρτιση Ετήσιου Σχεδίου Εφαρμογής» και αντικα¬ 
θίσταται ως ακολούθως: 


«Εκτός των περιπτώσεων ανωτέρας βίας - εξαιρετι¬ 
κών περιστάσεων, όπως αναφέρονται στο άρθρο 18 
της παρούσας, στην περίπτωση μη κατάρτισης του 
Ετήσιου Σχεδίου Εφαρμογής ή κατάρτισης του Ετήσιου 
Σχεδίου Εφαρμογής μετά την έναρξη εφαρμογής της 
ενισχυόμενης μεθόδου (ΚΟΜΦΟΥΖΙΟ) στα ενταγμένα 
στη δράση αγροτεμάχια, στον δικαιούχο δεν χορηγείται 
καμία ενίσχυση για το συγκεκριμένο έτος εφαρμογής. Σε 
περίπτωση επανάληψης, η ένταξη της σχετικής πράξης 
στη δράση της παρούσας ανακαλείται και ακολουθείται 
η διαδικασία ανάκτησης τυχόν καταβληθείσας ενίσχυσης 
προσαυξημένης με τους νόμιμους τόκους.» 

Γ. Στο Άρθρο 16 «Μειώσεις - Κυρώσεις», παράγραφος 
ΣΤ «Μειώσεις - Κυρώσεις σε περίπτωση μη συμμόρφω¬ 
σης προςτα κριτήρια επιλεξιμότητας, τη γραμμή βάσης, 
τις δεσμεύσεις ή άλλες υποχρεώσεις», το σημείο β) αντι¬ 
καθίσταται ως ακολούθως: 

«β) Σε περίπτωση μη τήρησης της γραμμής βάσης στην 
οποία περιλαμβάνεται, μεταξύ άλλων, και η μη τήρηση 
του προβλεπόμενου από την Πολλαπλή Συμμόρφωση 
Μητρώου Εισροών και Εκροών καιτου Ημερολογίου Ερ¬ 
γασιών (Μ.Ε.Ε.-Η.Ε.), στον δικαιούχο δεν καταβάλλεται 
ενίσχυση για το εξεταζόμενο έτος. Σε περίπτωση επα¬ 
νάληψης, η ένταξη της σχετικής πράξης στη δράση της 
παρούσας ανακαλείται και ακολουθείται η διαδικασία 
ανάκτησης τυχόν καταβληθείσας ενίσχυσης προσαυ¬ 
ξημένης με τους νόμιμους τόκους». 

Δ. Στο Άρθρο 16 «Μειώσεις - Κυρώσεις», παράγραφος 
ΣΤ, σημείο γ), το εδάφιο ββ. αντικαθίσταται ως ακολούθως: 

«ββ. Εφόσον κατά τη διενέργεια επιτόπιου ελέγχου, 
διαπιστωθεί απόκλιση (μείωση) μεταξύ του αριθμού 
των ατμιστήρων-διαχυτήρων ή/και παγίδων παρακο¬ 
λούθησης που προκύπτει από τα σχετικά παραστατικά 
του ΚΦΑΣ καιτου αριθμού των ατμιστήρων-διαχυτήρων 
ή/και παγίδων παρακολούθησης που προβλέπονται από 
το Ετήσιο Σχέδιο Εφαρμογής σε επίπεδο ενταγμένης εκ¬ 
μετάλλευσης, ισχύουν τα κάτωθι: 

ί. Εφόσον η απόκλιση είναι έως 5%, στον δικαιούχο 
δεν επιβάλλεται καμία κύρωση. 

ϋ. Εφόσον η απόκλιση είναι μεγαλύτερη του 5% και 
έως 10%, η συνολική ενίσχυση που δικαιούται ο δικαιού¬ 
χος για το εξεταζόμενο έτος εφαρμογής, μειώνεται κατά 
20%. Στην περίπτωση πρώτης επανάληψης, η συνολική 
ενίσχυση που δικαιούται ο δικαιούχος για το εξεταζόμε¬ 
νο έτος εφαρμογής, μειώνεται κατά 50%. Για κάθε επόμε¬ 
νη επανάληψη, στον δικαιούχο δεν καταβάλλεται καμία 
ενίσχυση για το εξεταζόμενο έτος εφαρμογής. 

ίϋ. Εφόσον η απόκλιση είναι μεγαλύτερη του 10% και 
έως 20%, η συνολική ενίσχυση που δικαιούται ο δικαιού¬ 
χος για το εξεταζόμενο έτος εφαρμογής, μειώνεται κατά 
50%. Για κάθε επόμενη επανάληψη, στον δικαιούχο δεν 
καταβάλλεται καμία ενίσχυση για το εξεταζόμενο έτος 
εφαρμογής. 

ιν. Εφόσον η απόκλιση είναι μεγαλύτερη του 20%, στον 
δικαιούχο δεν καταβάλλεται καμία ενίσχυση για το εξετα¬ 
ζόμενο έτος εφαρμογής. Στην περίπτωση επανάληψης, 
στον δικαιούχο δεν καταβάλλεται καμία ενίσχυση για 
το εξεταζόμενο έτος εφαρμογής, η ένταξη της σχετικής 
πράξης στη δράση της παρούσας ανακαλείται και ακο¬ 
λουθείται η διαδικασία ανάκτησης τυχόν καταβληθείσας 
ενίσχυσης προσαυξημένης με τους νόμιμους τόκους.» 

Ε. Στο Άρθρο 16 «Μειώσεις - Κυρώσεις», παράγραφος 
ΣΤ, σημείο γ),το εδάφιο γγ. αντικαθίσταται ως ακολούθως: 

«γγ. Εφόσον κατά τη διενέργεια επιτόπιου ελέγχου, 
διαπιστωθεί απόκλιση (μείωση) μεταξύ του αριθμού των 
ηρτημένων στα δέντρα ατμιστήρων-διαχυτήρων ή/και 
παγίδων παρακολούθησης και του αριθμού των ατμι- 
στήρων-διαχυτήρων ή/και παγίδων παρακολούθησης 
που προβλέπονται από το Ετήσιο Σχέδιο Εφαρμογής σε 
επίπεδο ενταγμένης εκμετάλλευσης, ισχύουν τα κάτωθι: 

ί. Εφόσον η απόκλιση είναι έως 5%, στον δικαιούχο 
δεν επιβάλλεται καμία κύρωση. 

Μ. Εφόσον η απόκλιση είναι μεγαλύτερη του 5% και 
έως 10%, η συνολική ενίσχυση που δικαιούται ο δικαιού¬ 
χος για το εξεταζόμενο έτος εφαρμογής, μειώνεται κατά 
20%. Στην περίπτωση πρώτης επανάληψης, η συνολική 
ενίσχυση που δικαιούται ο δικαιούχος για το εξεταζόμε¬ 
νο έτος εφαρμογής, μειώνεται κατά 50%. Για κάθε επόμε¬ 
νη επανάληψη, στον δικαιούχο δεν καταβάλλεται καμία 
ενίσχυση για το εξεταζόμενο έτος εφαρμογής. 

ϋί. Εφόσον η απόκλιση είναι μεγαλύτερη του 10% και έως 
20%, η συνολική ενίσχυση που δικαιούται ο δικαιούχοςγιατο 
εξεταζόμενο έτος εφαρμογής, μειώνεται κατά 50%. Για κάθε 
επόμενη επανάληψη, στον δικαιούχο δεν καταβάλλεται 
καμία ενίσχυση για το εξεταζόμενο έτος εφαρμογής. 

ίν. Εφόσον η απόκλιση είναι μεγαλύτερη του 20%, στον 
δικαιούχο δεν καταβάλλεται καμία ενίσχυση για το εξετα¬ 
ζόμενο έτος εφαρμογής. Στην περίπτωση επανάληψης, 
στον δικαιούχο δεν καταβάλλεται καμία ενίσχυση για 
το εξεταζόμενο έτος εφαρμογής, η ένταξη της σχετικής 
πράξης στη δράση της παρούσας ανακαλείται και ακο¬ 
λουθείται η διαδικασία ανάκτησης τυχόν καταβληθείσας 
ενίσχυσης προσαυξημένης με τους νόμιμους τόκους 
ν. Εφόσον δεν διαπιστωθεί απόκλιση (μείωση) μεταξύ 
του αριθμού των ηρτημένων στα δέντρα ατμιστήρων- 
διαχυτήρων ή/και παγίδων παρακολούθησης και του 
αριθμού των ατμιστήρων-διαχυτήρων ή/και παγίδων 
παρακολούθησης που προβλέπονται από το Ετήσιο Σχέ¬ 
διο Εφαρμογής σε επίπεδο ενταγμένης εκμετάλλευσης, 
αλλά διαπιστωθεί ότι δεν έχει εφαρμοστεί ορθά το Ετή¬ 
σιο Σχέδιο Εφαρμογής, η συνολική ενίσχυση που δικαι¬ 
ούται ο δικαιούχος για το εξεταζόμενο έτος εφαρμογής 
μειώνεται κατά 3%.» 

ΣΤ. Στο Άρθρο 16 «Μειώσεις - Κυρώσεις», παράγραφος 
ΣΤ, σημείο γ), το εδάφιο εε. καταργείται. 


Ζ. Στο Άρθρο 16 «Μειώσεις - Κυρώσεις», και ως συ¬ 
νέπεια της κατάργησης του εδαφίου εε. του σημείου γ) 
της παραγράφου ΣΤ, τα εδάφια στστ. και ζζ. του σημείου 
γ) της παραγράφου ΣΤ μετονομάζονται ως ακολούθως: 

Το εδάφιο στστ. μετονομάζεται σε εδάφιο εε. 

Το εδάφιο ζζ. μετονομάζεται σε εδάφιο στστ. 

Η. Στο Άρθρο 16 «Μειώσεις - Κυρώσεις», παράγραφος 
ΣΤ, στο σημείο γ) προστίθενται τα ακόλουθα εδάφια: 

«ζζ. Εφόσον κατά το διοικητικό έλεγχο, διαπιστωθεί ότι 
ο αριθμός των ατμιστήρων-διαχυτήρων ο οποίος προκύ¬ 
πτει από τα σχετικά παραστατικά του ΚΦΑΣ, είναι τέτοιος 
ώστε να μην τηρείται ο ελάχιστος αριθμός ατμιστήρων- 
διαχυτήρων ανά μονάδα επιφάνειας (εκτάριο ή στρέμμα) 
που προβλέπεται για το εκάστοτε φυτοπροστατευτικό 
προϊόν στην άδεια έγκρισης διάθεσής του στην αγορά 
σε επίπεδο ενταγμένης εκμετάλλευσης, επιβάλλονται 
οι κυρώσεις του εδαφίου β της παραγράφου ΣΤ του πα¬ 
ρόντος άρθρου, περί μη τήρησης της γραμμής βάσης 
της δράσης. 

ηη. Σε περίπτωση που το Ετήσιο Σχέδιο Εφαρμογής 
κάποιου έτους εφαρμογής δεν έχει καταρτιστεί σύμφωνα 
με προδιαγραφές (υπόδειγμα) που έχουν τυχόν τεθεί από 
τον ΕΦΔ, στον δικαιούχο δεν καταβάλλεται η ενίσχυση 
για το εξεταζόμενο έτος. 

θθ. Σε περίπτωση διαπίστωσης επιλέξιμης στο πλαίσιο 
της δράσης καλλιέργειας, διαφορετικής από την αιτηθεί- 
σα για πληρωμή καλλιέργεια, η ενίσχυση καταβάλλεται 
κανονικά. 

ιι. Σε περίπτωση διαπίστωσης μη επιλέξιμης στο 
πλαίσιο της δράσης καλλιέργειας, στον δικαιούχο δεν 
καταβάλλεται η ενίσχυση που αντιστοιχεί στην έκταση 
με τη μη επιλέξιμη καλλιέργεια για το εξεταζόμενο έτος 
εφαρμογής ή εφόσον του έχει ήδη καταβληθεί, αυτή 
ανακτάται. Εφόσον για την εν λόγω έκταση έχουν κα¬ 
ταβληθεί στον δικαιούχο ενισχύσεις για προηγούμενα 
του εξεταζόμενου έτη εφαρμογής, αυτές ανακτώνται ως 
αχρεωστήτως καταβληθείσες προσαυξημένες με τους 
νόμιμους τόκους. Η αρμόδια ΔΑΟ/ΔΑΟΚ προβαίνει σε 
τροποποίηση του Τεχνικού Δελτίου Πράξης του δικαι¬ 
ούχου στο ΟΠΣΑΑ με την οποία αφαιρεί την εν λόγω 
έκταση από το Τεχνικό Δελτίο Πράξης του δικαιούχου 
και ενημερώνει τον ΕΦΔ μέσω μηνύματος ηλεκτρονικού 
ταχυδρομείου. 

ιαια. Σε περίπτωση διαπίστωσης άλλης χρήσης, τότε 
ισχύουν οι κυρώσεις του σημείου στ) της παραγράφου 
ΣΤ του Άρθρου 16 της παρούσας.» 

Θ. Στο Άρθρο 16 «Μειώσεις - Κυρώσεις», παράγραφος 
ΣΤ, το σημείο στ) αντικαθίσταται ως ακολούθως: 

«Στις περιπτώσεις που διαπιστώνεται ότι ο δικαιούχος 
δηλώνει ψευδή στοιχεία προκειμένου να λάβει ενίσχυ¬ 
ση ή εφόσον δεν δηλώνει τα απαραίτητα στοιχεία λόγω 

αμελείας, δεν του καταβάλλεται ενίσχυση για το εξετα¬ 
ζόμενο έτος ή εάν του έχει καταβληθεί, αυτή ανακτάται 
εξ'ολοκλήρου. Επιπλέον, ο δικαιούχος αποκλείεται από 
την ενίσχυση όλων των δράσεων του ίδιου Μέτρου για 
το ημερολογιακό έτος της διαπίστωσης καθώς και για 
το επόμενο, σύμφωνα με την παράγραφο 6 του Άρθρου 
35 του Καν. (ΕΕ) 640/2014. Επιπρόσθετα, στο δικαιούχο 
επιβάλλεται αποκλεισμός από τη δυνατότητα υποβο¬ 
λής αίτησης στήριξης σε Προσκλήσεις του συνόλου των 
δράσεων του Μέτρου 10 «Γεωργοπεριβαλλοντικά και 
κλιματικά μέτρα» του ΠΑΑ 2014-2020, για το ημερολο¬ 
γιακό έτος της διαπίστωσης της παράβασης καθώς και 
για το επόμενο.» 


Άρθρο 13 
Τελικές διατάξεις 

1. Κατά τα λοιπά ισχύει η υπ' αριθμ. 4197/20-4-2017 
υπουργική απόφαση (ΦΕΚ 1522/Β74-5-2017). 

2. Οι διατάξεις της παρούσας απόφασης ισχύουν από 
την ημερομηνία δημοσίευσής της στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Αυγούστου 2017 
Ο Υπουργός 

ΕΥΑΓΓΕΛΟΣ ΑΠΟΣΤΟΛΟΥ 

